AFRIKAANSE OPSOMMING: 'n Robuuste, gebruikersvriendelike heup posisie metingstoestel wat buite 'n laboratorium gebruik kan word sal ‘n geweldige bydrae lewer tot die heup impingement navorsingsveld. Hierdie projek bespreek die ontwerp en toets van so 'n toestel. Die toestel is geverifieer vir akkuraatheid teen 'n Vicon Vantage bewegingsopvangstelsel. Vyf deelnemers het deelgeneem aan die studie wat gestruktureer was in twee vlakke. Die eerste vlak was om die metode van bewegingsopname te evalueer. Die tweede vlak was om die akkuraatheid van die toestel te verifieer. Die toestel wat ontwikkel is funksioneer deur die magneetveld om ‘n permanente magnet te meet. Die magneet word geplaas op die femur en die magnetiesesensore op die bekkenbeen. Die relatiewe hoek tussen die bekkenbeen en die femur (heuphoek) kan so bereken word en geklassifiseer word. Die toestel meet slegs as die gebruiker 'n spesifieke heuphoek wat van belang is bereik. Die hoek word deur die gebruiker in die kalibrasieprosedure gestel. Die toestel klassifiseer die posisie van belang, soos aangedui deur die gebruiker, met 'n k-naaste bure (k-NN) algoritme. Die algoritme-uitset is die hoeveelheid gekalibreerde "naaste bure", uitgedruk as 'n persentasie. Vir 'n 100 % uitset is die toestel akkuraat onder 5 o in al drie anatomiese hoeke van die heup.